bg bg bg ru uk fi ru ru ru hbs_cyr bg ru uk bg bg ru ru bg en uk bg ru bg bg bg be bg bg ru ru hbs_cyr bg bg es en bg bg bg bg en bg bg bg bg bg bg bg bg bg bg bg bg bg bg bg bg bg bg en bg bg bg bg bg bg bg bg bg bg bg en bg bg bg bg bg bg bg en bg bg bg bg bg bg en bg bg bg bg bg bg bg bg bg bg bg bg bg bg en bg bg bg bg bg en bg bg bg en bg bg bg bg bg bg bg ru bg bg mk bg bg bg bg bg bg mk mk bg bg bg bg bg mk ru bg bg bg bg bg ru bg bg bg bg bg bg bg bg bg ru bg ru bg bg bg bg uk bg bg ru ru ru bg bg en bg bg bg bg bg bg bg bg bg bg en bg bg bg bg bg bg bg bg en bg bg bg bg en bg bg bg bg
Не са ни виновни хороскопите за трудностите, които предстоят | КАРМИЧНИЯТ КРЪГ
Последно обновяване 25 септември 2022, 00:45
Честит рожден ден НА РОДЕНИТЕ НА 25 СЕПТЕМВРИ!
xИнтервюто е публикувано във в. „Минаха години“ на 15 август 2022 г. На всички, които черпят от извора на списание „Kармичният кръг“, напомняме, че е коректно да ЦИТИРАТ ПЪРВОИЗТОЧНИКА.
Алена, отново сме изправени пред поредния предсрочен парламентарен вот. Какви са Вашите прогнози за предстоящите избори, които ще се проведат на 2 октомври 2022 г. и това ли беше най-подходящата дата?
За окончателни прогнози е рано. Ще ги дам, когато партиите и коалициите се регистрират за изборите, след месец.
Първото и най-важното е, че датата 2 октомври е възможно най-лошата за България като изборен ден. Несравнимо по-добрата възможност беше 9 октомври и не мисля, че земята щеше да се разцепи, та да ни глътне, ако гласуването беше седем дни по-късно. За благото на народа можеше да се изчака, но народа често само на думи е важен за политиците.
Това, което е ясно отсега, че каквато и коалиция да се формира след изборите планетарните аспекти предупреждават, че
проблемите в държавата ще се задълбочат.
През 2020 г. показах астрологичният хоризонт на България до 2030 г. И той не е ведър, а мрачен. Сами го правим такъв, никой не ни е виновен.
Избрахме коловоза на страданието и за лош късмет се самоорисахме девет години да кретаме в него. Всеки народ заслужава управниците си, сам ги избира, е, и с малко компютърни манипулации напоследък. Но след като депутатите не ги отмениха, очевидно са нужни и на партиите, които тръбят, че трябва да отпаднат. Да си гръмогласна опозиция е далеч по-удобно състояние от упражняването на властта в труден момент.
Първата възможност, без да съм оптимист, за действително подобряване на ситуацията в родината ни е края на 2023 г. След това края на 2026-а и накрая 2030 г. Тогава и да не искаме ще подскочим от дъното.
Предварителната информация за партиите обвързана с изборният ден
Астрологичното ми изчисление показва, че ако тази формация, която все още няма съдебна регистрация, има повече от 5-6 % изборен резултат, те ще се дължат на манипулирането на изборните резултати.
За коалицията ГЕРБ-СДС втори октомври е възможно най-негативната дата за изборен ден. ГЕРБ постепенно губи ясният си политически образ и продължава напред чрез инерцията на спомените.
ДПС както винаги са в добра кондиция.
За „Възраждане“ денят е добър, но по естествен път за първо или второ място като изборни резултати, могат да мечтаят, но не бива да се надяват.
За ИТН изборният ден също е добър. Не бих се учудила ако Слави Трифонов успее да задържи достатъчно от специфичният си електорат с пламенни телевизионни слова и революционна музикална вълна, за да не изпаднат от 48-то НС, въпреки че на този етап са около и под бариерата на 4-те %.
БСП е на прага на своето оцеляване, а изборният ден ще утежни ситуацията.
ДБ може и да ги няма самостоятелно в 48 НС, но все още ще съществуват.
Западните политици имат лични астролози. Българските първи мъже и жени допитват ли се за съвети до астролог?
Политици по цялата планета използват астрологични съвети. Дали в Азия и Америка е практика, дали в ЕС са страхливо предпазливи от такава конспирация, са нюанси на обществените нагласи.
Разликата обаче между чужбина и България е огромна.
Мнозинството от българските политици и съществата, които се имат за такива са
твърде незрели по отношение
на печелившото ползване на астрологията.
Ако си позволя да съм цинична ще кажа, че еволюцията им все още ги държи здраво на клона. В България знанието на астролога е вторично, че и донякъде без значение. Важното е той да е „наш човек“. Или другата крайност – на астрологията се гледа като на разновидност на ясновидството и врачуването.
Безбройни са глупотевините който съм установила като политическо решение и действие на родни политици заради некомпетентни астрономерологични съвети. Лошото е, че от тях страда народа и пати държавата.
В чужбина не е достатъчно само да си доказано име в астрологията. Такива има хиляди.
Трябва да си влязъл в световния регистър на доверените астролози чрез потвърдени знания, да си се доказал не един и два пъти със случили се политически астропрогнози и най-накрая хора или съюз стоящи по-високо в световната астрологична йерархия да са гарантирали за теб. Горда съм, но и ми е тъжно, че съм единственият български гражданин в регистъра на доверените астролози.
За астросъветите, които съм давала няма да говоря. По малко са в България, по-голямата част в чужбина. Мисля, че няма човек в България на който да не му е ясно, че ГЕРБ нямаше да има три мандата, ако не се спазваше предварително съставен астрологичен план. Но от януари 2021 г. партията го кара на самоход и затова четвъртият мандат се превърна в химера.
Подсказваше ли нещо в астрологичната карта на кабинета Петков, че животът на това правителство няма да е дълъг?
Ако нищо не е подсказвало как бих могла да напиша почти година по рано, че през юни 2022 г. „зациклилото управление на държавата може да потърси спасение чрез смяна на министри или дори правителството да подаде оставка“. На 27 юни оставката беше факт.
Ден или два след сформирането през декември на правителството на харвардските аферисти, както ги нарече народа, написах, че ще има предсрочни избори през 2022 г., а
животът на правителството е между четири и шест месеца,
заради характерни астрологични аспекти в мига на полагане на клетвата.
На 7 февруари казах по бТВ, че правителството на Петков отива в историята през юли 2022 г.
Изводите, които съм направила са основани единствено на планетарни конфигурации. Разликата между мен и останалите астролози, че аз мога да ги тълкувам правилно и безпристрастно. Множеството от астролозите въпреки че ги вижда, звездната карта е достъпна за всеки, веднъж че не може да тълкува вярно, характерен е недостигът на знания. Втори път се нагажда, за да се хареса.
Постоянно ни плашат за края на света, обявяват се какви ли не апокалиптични дати. Изправено ли е човечеството пред такава заплаха и ако – да, какво трябва да променим в живота си, за да се избегне катастрофата?
Света е безкраен, но света на всеки човек е краен, тъй че рано или когато е заслужено, всеки ще изживее своето откровение веднага след като смъртта го отведе в ефирните полета на новото му съществуване.
Колкото до апокалипсиса като край на човечеството засега не се предвижда такъв. Катастрофа от Космоса не ни дебне, колкото и астероиди да прелитат уж плашещо близко, но всъщност далеч от Земята. Ако се самоунищожим, то ще е заради война.
Вече много пъти пиша, че човечеството е изправено пред няколко глобални войни в следващите двеста години. От политиците и от никой друг зависи да не си докараме ядрената зима.
А иначе апокалипсиса е успокоението на мързеливците и инертните хора да правят каквото си искат, щото така или иначе ще се мре.
От астрологична точка въпросът е без отговор. За да направя такова изчисление трябва да знам кога се е пръкнал на Земята първият човек от настоящото човечество, нещо невъзможно, защото преди първият има още по-първи, и така до първите извънземни заселници от последното заселване на нашата планета.
Алена, имате престижни образования, как се случи астрологията в живота ви?
Като всичко предопределено на пръв поглед се получи случайно. През далечната 1977 година гостувах на мой колега от института в Япония. Завършила съм Международни икономически отношения в УНСС в София. В Токио неговият дядо, тогава на 92 години, астролог, реши, че няма нужда да си губя времето и два месеца да обикалям и разглеждам Япония, а
с дарбите, с които съм се родила
трябва да се науча да помагам на хората, като ги съчетая с науката астрология.
Не мога да кажа, че ми беше приятно ваканцията ми да се превърне в учене, но бързо забравих недоволството си. Новото знание ме заплени.
Обучението ми започна на техен остров, на пясъка. Бях длъжна да запаметявам всичко рисувано и изписано на пясъка през деня, а на следващия разказвах наученото преди новия урок. На добрия астролог знанията са в главата, дядо Осукава друго не приемаше. И така два месеца.
Астрологията ми беше напълно непозната, тъй че моят първи учител започна да ме обучава от „а“ и „б“, но най-напред по навик на източната, лошо няма. Знанията ми са на ниво и съгласно техния зодиак. До срещата си с него съм изучавала само номерология, която също е много интересна, а и двете с астрологията вървят ръка за ръка.
Първия хороскоп изготвих през 1979 г. След това започнах да правя прогнози и цялостни хороскопи на близки и колеги, но ми трябваха близо 15 години да поема отговорността да правя платени хороскопи.
Превърнах астрологията и номерологията от хоби в своя професия през 1997 г. След 18-годишен опит вече бях сигурна, че няма да объркам живота на хората, които ми вярват.
През 1999 година започнах да провеждам и първия задочен курс по номерология и астрология в България. Вече двадесет и три години не се оплаквам от липса на интерес.
Моят учител по астрология, с когото съдбата ме срещна в Ню Йорк през 1983 година, ме запозна със със знаменитата астроложка Линда Гудман, която беше след преподавателите. Открихме много общи характеристики в двете ни. Предаде ми част от своите знания и ме тласна по пътя на кармичната астрология и номерология.
В края на 1993 г. участвах на семинар по астрология в САЩ, където се видяхме отново и тя ме покани във вилата си в Колорадо. Тогава, по време на задълбочените знания, които за два месеца ми предаде, ми заръча каквото и да се случва да не преставам да развивам науките кармична номерология и кармична астрология. Тя напусна зримия свят, но аз не съм изневерила на завета й.
Членувам в германското дружество на астролозите от есента на 1999 г., а от 2006 година вече съм член на ISAR – световната организация на астролозите със седалище САЩ, както и Американското астрологично дружество. Удовлетворена съм, че понастоящем съм си заслужила авторитета да развивам астрологията в световен план и знанията ми да бъдат приети.
А през настоящата година чествам мой си юбилей 45 години астрологично обучение и практика и 51 години номерологично.
Защо Алена, а не Светлана?
Алена е разбираемото ми за хората духовно име, което получих от моите Духовни Учители след обучението ми в Тибет. То се припокрива и като същност и като съдържание и като вибрация със Светлана и ми е полезно в определено отношение. Когато ми го дадоха не ме питаха дали го искам.
Сега ще кажа нещо за първи път. Истинското ми духовно име се състои от няколко думи. Известно е на неколцина човека на планетата. Нямам право да го оповестявам, защото името съдържа силата и качествата на Посветения. Тъй че за разлика от Учителя Дънов, аз моето име на Посветен и един път няма да произнеса, то е записано в аналите на планетата.
-Правите ли си личен хороскоп и помагал ли ви е той в определени моменти?
Знам всичко за себе си, тъй че хороскоп какъвто изготвям на хората, които са го поръчали, нямам и не съм си правила. Нужен ми е само поглед върху звездната карта, за да знам как да постъпя, какво да очаквам, да стоя, да действам. Това е за най- важните дела. В делника си спазвам правилата на номерологията, те са напълно достатъчни в битието, а и не са тайна. И в моето списание„Кармичният кръг“ ги има и в немалко сайтове. Ползвай и успявай.
Имате много силна връзка със съпруга си Андрей. Астрологията ли е „виновна“ за този избор или просто, както казват хората, СЪДБА?
За множеството хора „Съдба“ е достатъчно обяснение. Интересното е защо Съдбата е споходила един за добро, друг за зло, трети е като листо на вятъра, а четвърти като камък в блатото. Защото Съдбата е следствие от натрупаната в предходните прераждания карма и заложеното в рождената звездна карта на всеки от нас. Всеки има това което е заслужил от миналите си животи и чрез думите и действията си в настоящия.
За нас с Андрей основният „виновник“ са 16 -те ни общи прераждания преминали през времето и пространството на множество хилядолетия. Астрологията има отношение дотолкова, доколкото се припокриваме като характери, имаме еднаква житейска философия, гледаме в една посока, изповядваме общи житейски ценности. Оформили сме се през преражданията си като кармични половинки свързани с любов, и съдбата ни позволява отново да сме заедно, за да градим любов, а не омраза.
Синът ви Мартин използва ли знанията Ви да четете бъдещето по звездите, а и по числата – за личните си връзки, за избор на професия?
Мартин отдавна сам си изкарва хляба насъщен. Той е програмист, при това от резултатите на труда му, правя извода, че е ценен. В това отношение нещата са ясни.
За връзките му поддържаме привидно незаинтересовани демонстративно миролюбиви отношения. За лош късмет в годините назад все се случваше да има приятелки, които не бяха за него. Колкото и да му обяснявах, че датата им на раждане разкрива сериозни негативи, от които ще пати, той ме упрекваше, че нарочно го депресирам, защото не ги харесвам. Интересно как да ги харесам, като все неподходящи ги избира, или те него. Все още няма помисъл за брак, а децата са бъдеще зад хоризонта.
Месечен хороскоп по знаци, септември 2022 Алена с политическа прогноза: Чудо ще е Борисов да стане пак премиер, Радев умее само да руши
Сп. "Кармичният кръг" е авторско списание на Светлана Тилкова - Алена.
Честит рожден ден НА...
сеп. 25, 2022 Коментарите са изключени за Честит рожден ден НА РОДЕНИТЕ НА 25 СЕПТЕМВРИ!
ДНЕВЕН ХОРОСКОП ЗА 25...
сеп. 25, 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Материали от тази категория
сеп. 12, 2022 Коментарите са изключени за Отново избори по време на ретрограден Меркурий
сеп. 03, 2022 Коментарите са изключени за Специално за “Труд” астропрогноза за извънредните избори на 2 октомври: Хаос, омраза, повтаряме преживяното
ДНЕВЕН ХОРОСКОП ЗА 25 СЕПТЕМВРИ 2022 г.
25 сеп. 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Отново избори по време на ретрограден...
12 сеп. 2022 Коментарите са изключени за Отново избори по време на ретрограден Меркурий
Ритуал за влюбване говори с мъртвите
03 сеп. 2022 Коментарите са изключени за Ритуал за влюбване говори с мъртвите
18 февр. 2013 42
Орешарски премиер? С колко ли ще...
13 май 2013 40
02 юни 2013 36
06 мар. 2013 34
пазиш си я в портмонето и не я харчиш, ако не се ...
А какво се прави с парата? Благодаря!...
Здравейте Алена как мога да се свържа с вас?Преди...
За корона вируса имам по-особено мнение, защото б...
Списание "Кармичният кръг", както и всички книги на Светлана Тилкова - Алена, може да намерите и в нашата ОНЛАЙН КНИЖАРНИЦА
За повече информация, ЦЪК ТУК
– за електронния вариант, ЦЪК ТУК
– за хартиения вариант, ЦЪК ТУК
За повече информация относно най-често задаваните въпроси от потребители на сайта, ЦЪК ТУК
София 1000, п.к. 113
Централен офис (онлайн магазин)
гр. София. ж.к. Лозенец, ул. Лозенска планина 1
+359 888 774 265
За връзка по имейл: ЦЪК ТУК
2019 "АРОС Груп" ООД. Всички права запазени.
Ние използваме бисквитки, за да ви дадем най-доброто изживяване на нашия уебсайт.
Можете да научите повече за това кои бисквитки използваме или да ги изключите в НАСТРОЙКИ.
Close GDPR Cookie Settings
Бисквитки на трети страни
Във връзка с Регламент (ЕС) 2016/679, е необходимо да декларирате съгласието си да събираме, обработваме и съхраняваме личните данни, които можете да подадете при използването на предоставените в интернет страницата на "Арос Груп" ООД услуги, в съответствие с нашата Политика за поверителност и за защита на личните данни, както и да приемете нашата Политика за  бисквитки (cookies), която е минимална и включва само бисквитки, нужни за основната функционалност на сайта, преди да можете да продължите.
Задължителните бисквитки трябва да бъдат активирани по всяко време, така че да можем да запазим вашите предпочитания за настройки на бисквитките.
Enable or Disable Cookies
Ако деактивирате тези бисквитки, няма да можем да запазим вашите предпочитания. Това означава, че всеки път, когато посещавате този уебсайт, ще трябва отново да активирате или деактивирате бисквитките.
Бисквитки на трети страни
Този уебсайт използва Google Анализ за събиране на анонимна информация, като например броя на посетителите на сайта и най-популярните страници.
Поддържането на тези бисквитки ни помага да подобрим нашия уебсайт.
Enable or Disable Cookies
Моля, първо разрешете строго необходимите бисквитки, за да можем да запазим вашите предпочитания.
Прочетете повече относно нашата Политика за бисквитките (cookies).
Включи всички Запази промените